Zordan (fiume)

El Zordan (in ebraego נהר הירדן: Nehar haYarden, in arabo: نهر الأردن‎, Nahr al-Urdun) el ze on fiume de l'Azia osidentałe che banja Israel, Libano, Cisgordanja, Siria e Zordània. Par i Cristiani el ze on fiume tanto inportante parchè live ze sta batezà Jezù, invese par i Ebrei ze dove el sucesor de Mozè, o sipia Jozuè el ga portà el popoło ebraego a ła Tera Promesa. El vien mesonà tante volte inte l'Antigo Testamento e intel Nòvo Testamento e par cheło el ze ojeto de traguardo de numerozi pełegrinaji.

 Percorso 
El Zordan el nase intel Monte Hermon (2700 m) in Israel al confin co el Libano e ła Siria, el ze longo 320 Km e sultio dopo ła sorjente el łasa el Libano par scorere verso el meridion e senjar el confin tra Israel e Cisgordanja, a ovest, e Siria e Zordània, a est. E Nase da na congiunsion de fiumi  Hasbani, Banyas e Dan.

El riva al Lago de Tiberiade (o de Genezareth, biblego Mar de Gałiłea) el sfocia intel Mar Morto a 397 m sirca soto el liveło del mare, pasando ła vałada Gohr, scorendo inte ła fosa tetonega cołegàbiłe al sistema de fose de l'Africa orientałe.

 Afluenti 
El Zordan el ciapa tanti afluenti che anca no ghe porta on costante contibusion de acua intel coso de l'an: de fato cuazi tuti suti de istà parchè i atraversa na rejon caraterizà da on clima che tende a esare suto. El fiume Yarmuk  el ze el so pì inportante afluente.

 Portada de l'acua 
Ła so portada de l'acua ła ze tanto całà inte i ani de deso, par colpa del sfrutamento de łe acue (sue e del Yarmuk). De mèdia el porta a ła foce del Mar Morto manco de 30 metri cubi al secondo, co inpienade che, oncora, łe pol superar i 300 metri cubi al secondo. Sta drastega diminusion ła ga zà scomisià a gaver coseguense intel Mar Morto, cuesto da tanti ani se parla de on cołegamento co el Mar Roso, che połaria portar a na beła contribusion a ła produsion de energia ełetrega par Israel e Zordània. 
 Altri projeti 

 Linganbi foresti 

Categoria:Posti bibleghi
Categoria:Fiumi de l'Axia